Υπουργείο Εθνικής Οικονομίας και Οικονομικών

Το **Υπουργείο Εθνικής Οικονομίας και Οικονομικών** (**ΥΠ.ΕΘ.Ο.**) είναι το κυβερνητικό τμήμα για τη δημοσιονομική πολιτική και το σχεδιασμό και την εκτέλεση του προϋπολογισμού της Ελλάδας (έσοδα και δαπάνες της Γενικής Κυβέρνησης). Ανακοινώθηκε στις 27 Ιουνίου 2023, ωστόσο, η επίσημη μετονομασία του έγινε στη 1 Αυγούστου 2023.

Υπό την ευθύνη του βρίσκονται, μεταξύ άλλων, το Γενικό Λογιστήριο του Κράτους (ΓΛΚ), οι Δημόσιες Επιχειρήσεις και Οργανισμοί (Δ.Ε.Κ.Ο.), ο Οργανισμός Διαχείρισης Δημοσίου Χρέους (Ο.Δ.ΔΗ.Χ.), η Διεύθυνση Διαχείρισης και Εκμετάλλευσης Περιουσίας (τ.ΔΔΔΥ), το Ταμείο Αξιοποίησης Ιδιωτικής Περιουσίας του Δημοσίου (Τ.Α.Ι.ΠΕ.Δ.) και οι αποκρατικοποιήσεις γενικότερα και η Ειδική Γραμματεία Διαχείρισης Ιδιωτικού Χρέους, όπως και οι πόροι του Ταμείου Ανάκαμψης

Είναι το 1ο στη σειρά τάξης των Υπουργείων, σύμφωνα με την Απόφαση Πρωθυπουργού. Υπουργός Εθνικής Οικονομίας και Οικονομικών αναλαμβάνει από 15 Μαρτίου ο Κυριάκος Πιερρακάκης, με αναπληρωτή υπουργό τον Νίκο Παπαθανάση και υφυπουργούς τους Γιώργο Κώτσηρα και Θάνο Πετραλιά, σύμφωνα με τον ανασχηματισμό της 14ης Μαρτίου 2025.

Στο νέο υπερυπουργείο, υπήχθησαν, από το καταργηθέν, πλέον, Υπουργείο Ανάπτυξης και Επενδύσεων οι ειδικές υπηρεσίες της Γενικής Γραμματείας Δημοσίων Επενδύσεων και ΕΣΠΑ, η Ειδική Γραμματεία Διαχείρισης Προγραμμάτων Ευρωπαϊκού Ταμείου Περιφερειακής Ανάπτυξης και Ταμείου Συνοχής, η Μονάδα Συμπράξεων Δημόσιου και Ιδιωτικού Τομέα (ΣΔΙΤ), το Τμήμα Διεθνών Χρηματοδοτικών Οργανισμών και Αναπτυξιακών Τραπεζών, η Ειδική Υπηρεσία Δίκαιης Αναπτυξιακής Μετάβασης, η εποπτεία των νομικών προσώπων ιδιωτικού δικαίου και Kέντρο Προγραμματισμού και Οικονομικών Ερευνών. Επιπλέον, υπήχθη και το Κέντρο Διεθνούς και Ευρωπαϊκού Οικονομικού Δικαίου των ανωνύμων εταιρειών, η Μονάδα Οργάνωσης της Διαχείρισης Αναπτυξιακών Προγραμμάτων Α.Ε., η Ελληνική Αναπτυξιακή Τράπεζα Α.Ε. και η Ελληνική Αναπτυξιακή Τράπεζα Επενδύσεων Α.Ε

Επιπλέον, συνεστήθησαν οι εξής ΓΓ: Η Γενική Γραμματεία Δημόσιας Περιουσίας, η Γενική Γραμματεία Χρηματοπιστωτικού Τομέα και Διαχειρίσεως Ιδιωτικού Χρέους, η Γενική Γραμματεία Οικονομικής Πολιτικής και Στρατηγικής και η Γενική Γραμματεία Φορολογικής Πολιτικής.

## Ιστορία
Πρώτος Μινίστρος επί της Οικονομίας διορίστηκε ο Πανούτσος Νοταράς με απόφαση του Εκτελεστικού 1822. Το 1827 μετατρέπεται σε Γραμματεία επί της Οικονομίας. Το 1863 ιδρύεται το Επί των Οικονομικών Υπουργείο. Mε τον Νόμο 3724 συνίσταται το Υπουργείο Γεωργίας, Εμπορίου και Βιομηχανίας στις 28 Απριλίου του 1910 με τα εξής τμήματα: Γεωργίας, Δασών, Εμπορίου και Βιομηχανίας, Μεταλλείων, Στατιστικής, και Ειδικού Λογιστηρίου. Με τον Νόμο 3798 στις 20 Ιουνίου 1911 μετονομάζεται σε Υπουργείο Εθνικής Οικονομίας. Στις 14 Ιουνίου 1917 συστάθηκε το Υπουργείο Γεωργίας και Δημοσίων Κτημάτων, ενώ στις 9 Ιανουαρίου 1919 σχηματίστηκε το Υπουργείο Γεωργίας, και οι σχετικές αρμοδιότητες σταμάτησαν να είναι υπό την εποπτεία του Υπουργείου Εθνικής Οικονομίας. Καταργήθηκε από τη κυβέρνηση Παγκάλου το 1925 και ανασυστάθηκε στις 3 Σεπτεμβρίου 1926 από την Κυβέρνηση Κονδύλη. Συνέχισε να υπάρχει μέχρι την κυβέρνηση Σοφοκλή Βενιζέλου και καταργήθηκε στις 3 Νοεμβρίου 1950. Το Υπουργείο ανασυστάθηκε από την κυβέρνηση Παπαδόπουλου και καταργήθηκε από την κυβέρνηση Μαρκεζίνη τον Οκτώβρη του 1973. Συστάθηκε εκ νέου το 1981 από την Κυβέρνηση Ανδρέα Παπανδρέου με σημαντικές εξουσίες και παρέμεινε ως το 2002, οπότε συγχωνεύτηκε μαζί με το Υπουργείο Οικονομικών στο υπουργείο Οικονομίας και Οικονομικών με το ΠΔ 81/2002. Στις 21 Μαρτίου 2002, με το Προεδρικό Διάταγμα 81/2002, μετά από πρόταση του Πρωθυπουργού Κώστα Σημίτη, το Υπουργείο Οικονομικών συγχωνεύθηκε με το Υπουργείο Εθνικής Οικονομίας στο Υπουργείο Οικονομίας και Οικονομικών. Στις 7 Οκτωβρίου 2009, με το Π.Δ. 185/2009, μετά από πρόταση του Πρωθυπουργού Γιώργου Παπανδρέου, το Υπουργείο Οικονομικών ανασυστάθηκε με απόσπαση υπηρεσιών από το Υπουργείο Οικονομίας και Οικονομικών και στο Υπουργείο Οικονομίας, Ανταγωνιστικότητας και Ναυτιλίας.

## Διάρθρωση

## Διατελέσαντες υπουργοί
### Υπουργοί Οικονομικών (1932–1950)

### Υπουργοί Οικονομικών (1950–2002)

### 2002–2009
Μεταξύ των ετών 2002-2009, το υπουργείο είχε συγχωνευθεί στο Υπουργείο Οικονομίας και Οικονομικών.

### Υπουργοί Οικονομικών (2009–2023)

### Υπουργοί Εθνικής Οικονομίας και Οικονομικών (2023–Σήμερα)

## Παραπομπές


## Δείτε επίσης
* Τράπεζα της Ελλάδος
* Τραπεζικός τομέας στην Ελλάδα
* Χρηματιστήριο Αθηνών 
* Ανεξάρτητη Αρχή Δημοσίων Εσόδων

## Εξωτερικοί σύνδεσμοι
* 

*
Κατηγορία:Νυν υπουργεία της Ελλάδας
Ελλάδα
Κατηγορία:Τράπεζα της Ελλάδος
Κατηγορία:Τραπεζική στην Ελλάδα